Návrh
na zrušenie niektorých úloh z uznesení vlády Slovenskej republiky

1.
Číslo uznesenia/zo dňa: | 316 z 30. apríla 2003
Názov uznesenia: | k správe o plnení úloh vyplývajúcich z Komplexného programu boja so zločinnosťou
Predkladateľ: | minister vnútra
Návrh na zrušenie:
Číslo úlohy: | B.1.
Gestor(i) úlohy: | minister vnútra
Text úlohy: | predkladať na rokovanie vlády správu o plnení úloh vyplývajúcich z aktualizovaného Komplexného programu boja so zločinnosťou schváleného uznesením vlády SR č. 24 z 15. januára 2003 k aktualizovanému Komplexnému programu boja so zločinnosťou
Termín úlohy: | do 30. apríla každoročne

Odôvodnenie zrušenia:

Uznesením vlády SR č. 316 z 30. apríla 2003 k správe o plnení úloh vyplývajúcich z Komplexného programu boja so zločinnosťou bola podpredsedovi vlády a ministrovi vnútra v bode B.1. uložená úloha, v termíne do 30. apríla každoročne, predkladať na rokovanie vlády správu o plnení úloh vyplývajúcich z aktualizovaného Komplexného programu boja so zločinnosťou schváleného uznesením vlády SR č. 24 z 15. januára 2003 k aktualizovanému Komplexnému programu boja so zločinnosťou.

Vláda SR svojím uznesením č. 55 zo 17. januára  2007 schválila Plán práce vlády SR na rok 2007, z ktorého pre podpredsedu vlády a ministra vnútra vyplynula úloha predložiť na rokovanie vlády SR Nový program boja so zločinnosťou v lehote do 31. decembra 2007. V súlade s Plánom práce vlády SR na rok 2007  a uznesením vlády SR č. 447 z  23. mája 2007 k správe o plnení úloh vyplývajúcich z aktualizovaného Komplexného programu boja so zločinnosťou bol v spolupráci s ministrami a predsedami ostatných ústredných orgánov štátnej správy Slovenskej republiky, generálnym prokurátorom a riaditeľom Slovenskej informačnej služby vypracovaný návrh nového Programu boja so zločinnosťou, ktorý bol predložený vláde SR a dňa 18. januára 2008 bol zaevidovaný pod č.UV-1227/2008.

V návrhu nového Programu boja so zločinnosťou je zohľadnená aj revízia úloh existujúceho aktualizovaného Komplexného programu boja so zločinnosťou v zmysle požiadaviek jednotlivých subjektov. V súlade s uvedeným,  návrh uznesenia k Programu boja so zločinnosťou obsahuje i  zrušenie úlohy B.1. vyplývajúcej z uznesenia vlády SR č. 316/2003 k správe o plnení úloh vyplývajúcich z Komplexného programu boja so zločinnosťou. 

Vzhľadom na to, že návrh Programu boja so zločinnosťou nebol zatiaľ vládou SR prerokovaný a schválený, navrhuje sa zrušiť úlohu pre  ministra vnútra v bode B.1– predkladať na rokovanie vlády správu o plnení úloh vyplývajúcich z aktualizovaného Komplexného programu boja so zločinnosťou schváleného uznesením vlády SR č. 24 z 15. januára 2003 k aktualizovanému Komplexnému programu boja so zločinnosťou s termínom plnenia do 30. apríla každoročne.

2.
Číslo uznesenia/zo dňa: | 55 zo  17. januára 2007
Názov uznesenia: | k  návrhu Plánu práce vlády Slovenskej republiky na rok 2007
Predkladateľ: | vedúci Úradu vlády SR
Návrh na zrušenie:
Číslo úlohy: | úloha č. 8 na mesiac december
Gestor(i) úlohy: | Ministerstvo vnútra SR
Text úlohy: | Komplexný typový projekt identifikácie obetí hromadných nešťastí na území Slovenskej republiky
Termín úlohy: | december 2007
Odôvodnenie zrušenia: | Ministerstvo vnútra SR vypracovalo Koncepciu identifikácie obetí hromadných nešťastí, v rámci ktorej bol vypracovaný aj komplexný typový projekt. Na základe stanovísk z medzirezortného pripomienkového konania bude Koncepcia identifikácie obetí hromadných nešťastí finančne zabezpečená  z rozpočtovej kapitoly Ministerstva vnútra SR. Z toho dôvodu  nie je potrebné, aby  predmetný návrh koncepcie prerokovala  a schválila vláda SR.

3.
Číslo uznesenia/zo dňa: | 264 zo 14. marca 2007
Názov uznesenia: | k Akčnému plánu pre zabezpečenie vstupu Slovenskej republiky do Schengenského priestoru
Predkladateľ: | podpredseda vlády a minister vnútra a J. Buček, štátny tajomník Ministerstva vnútra SR a splnomocnenec vlády SR pre zabezpečenie vstupu SR do Schengenského priestoru
Návrh na zrušenie:
Číslo úlohy: | celé uznesenie
Gestor(i) úlohy: | -
Text úlohy: | -
Termín úlohy: | -
Odôvodnenie zrušenia: | Úlohy z uznesenia vlády SR č. 264 zo 14. marca 2007 boli prenesené do Schengenského akčného plánu Slovenskej republiky na roky 2008 – 2009, prijatého vládou SR  uznesením č. 163 z 12. marca 2008. Uznesenie vlády SR č. 264 zo 14. marca 2007  sa navrhuje zrušiť z dôvodu duplicity.

4.
Číslo uznesenia/zo dňa: | 63 z  23.  januára  2008
Názov uznesenia: | k vyhodnoteniu Akčného plánu pre zabezpečenie vstupu Slovenskej republiky do Schengenského priestoru
Predkladateľ: | podpredseda vlády a minister vnútra a J. Buček, štátny tajomník Ministerstva vnútra SR a splnomocnenec vlády SR pre zabezpečenie vstupu SR do Schengenského priestoru
Návrh na zrušenie:
Číslo úlohy: | celé uznesenie
Gestor(i) úlohy: | -
Text úlohy: | -
Termín úlohy: | -
Odôvodnenie zrušenia: | Úlohy z uznesenia vlády SR č. 63 z 23. januára 2008 boli prenesené do Schengenského akčného plánu Slovenskej republiky na roky 2008 – 2009, prijatého vládou SR  uznesením č. 163 z 12. marca 2008. Uznesenie vlády SR č. 63 z 23. januára 2008 sa navrhuje zrušiť z dôvodu duplicity.

5.
Číslo uznesenia/zo dňa: | 163 zo 12. marca 2008
Názov uznesenia: | k Schengenskému akčnému plánu Slovenskej republiky na roky 2008 – 2009
Predkladateľ: | podpredseda vlády a minister vnútra a J. Buček, štátny tajomník Ministerstva vnútra SR a splnomocnenec vlády SR pre zabezpečenie vstupu SR do Schengenského priestoru
Návrh na zrušenie:
Číslo úlohy: | B. 2. opatrenie č. 8

Gestor(i) úlohy:

podpredseda vlády a minister vnútra
podpredseda vlády a minister spravodlivosti
minister zahraničných vecí
minister financií
minister dopravy, pôšt a telekomunikácií
vedúci Úradu vlády SR
predseda Úradu na ochranu osobných údajov SR

Text úlohy:

zabezpečiť plnenie opatrení vyplývajúcich zo Schengenského akčného plánu Slovenskej republiky na roky 2008 – 2009 v rámci svojej pôsobnosti a v rámci schváleného limitu výdavkov príslušnej kapitoly na príslušný rozpočtový rok bez dodatočných nárokov na štátny rozpočet

opatrenie č. 8 -   zriadiť rozpočtovú organizáciu ÚHCP MV SR

Termín plnenia opatrenia: | do 31. decembra  2008

Odôvodnenie zrušenia:

Opatrenie č. 8 – zriadiť rozpočtovú organizáciu Úrad hraničnej a cudzineckej polície  Ministerstva vnútra SR (ďalej len „ÚHCP MV SR“) v termíne do 31. decembra 2008, ktorého gestorom je Ministerstvo vnútra SR, sa navrhuje  zrušiť z  nasledovných dôvodov:  

•	Súčasným personálnym stavom zamestnancov ekonomického oddelenia ÚHCP MV SR (2 tabuľkové miesta policajtov a 5 zamestnancov vykonávajúcich prácu vo verejnom záujme) nie je možné zabezpečiť stanovený rozsah všetkých činností, ktoré plní v zmysle zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov rozpočtová organizácia.
•	V prípade zriadenia rozpočtovej organizácie ÚHCP MV SR by bolo potrebné prijať  odborne kvalifikovaných pracovníkov, čo nie je možné zabezpečiť zo súčasného stavu  zamestnancov ÚHCP MV SR a tiež to nie je možné zabezpečiť v súvislosti so znižovaním plánovaného počtu zamestnancov v  štátnych rozpočtových organizáciách a v príspevkových organizáciách na základe uznesenia vlády SR č. 856 z 11. októbra 2006. 
•	V súvislosti s organizačnými zmenami na ÚHCP MV SR, ktoré budú realizované v  1. polroku 2008, bude zo súčasného stavu na ÚHCP MV SR a jeho organizačných zložkách v prospech útvarov Prezídia Policajného zboru  odsystemizovaných  1318 tabuľkových miest  policajtov zo súčasného stavu 3649  tabuľkových miest  policajtov. 
•	Nezriadenie rozpočtovej organizácie ÚHCP MV SR nebude mať žiadny vplyv na  činnosť služby hraničnej polície a služby cudzineckej polície keďže jednotlivé riaditeľstvá hraničnej a cudzineckej polície ÚHCP MV SR a útvary policajného zaistenia pre cudzincov ÚHCP MV SR sú v ekonomickom zabezpečení jednotlivých krajských riaditeľstiev Policajného zboru.  Riaditeľstvo hraničnej polície Sobrance ÚHCP MV SR je splnomocnenou vnútornou organizačnou jednotkou Ministerstva vnútra SR a ÚHCP MV SR (centrála) je v ekonomickom zabezpečení ekonomického odboru sekcie ekonomiky MV SR.
•	ÚHCP MV SR nemá v súčasnosti priestorové kapacity potrebné na zabezpečenie činnosti rozpočtovej organizácie (nedostatočný počet kancelárií, žiadne skladové priestory).